Laura Korpikaivo-Tamminen

Laura Korpikaivo-Tamminen, o.s. Korpikaivo  (1. syyskuuta 1904 Urjala – 14. kesäkuuta 2001 Lappeenranta) oli suomalainen kotiteollisuusopettaja, yritysjohtaja ja yrittäjä, joka sai ensimmäisenä Suomessa kotiteollisuusneuvoksen arvonimen, vuonna 1974.

Henkilöhistoria
Korpikaivo-Tamminen suoritti Urjalan kotiteollisuuskurssin ja keskikoulun ja valmistui Wetterhoffin kotiteollisuusopistosta 1927. Hän toimi valmistuttuaan ensin kotiteollisuusopettajana Hämeenlinnassa ja sitten Kotiteollisuusliike Pirtin kutomoiden johtajana Lappeenrannassa. Korpikaivo-Tamminen perusti 1932 miehensä Lauri Tammisen kanssa Taidekutomo Laura Korpikaivo-Tamminen -yrityksen, josta kehittyi huomattava kotiteollisuusliike. Taidekutomo työllisti ja sen tuotteet saivat monia palkintoja. Korpikaivo-Tamminen oli Lappeenrannan kaupunginvaltuuston jäsen 15 vuotta ja vaikutti muun muassa käsityömuseon perustamiseen Lappeenrantaan 1983. Hän julkaisi sekä tietokirjoja että elämäkerrallisen teoksen Kuvioita elämäni kankaassa (1987).Huuhka, Mirja: Vaikuttajanainen toimi vuosikymmenet yrittäjänä. Kotiteollisuusneuvos Laura Korpikaivo-Tamminen HS, 30.6.2001. (Tilaajille, Viitattu 24.6.2020) 

Julkaisuja
 Kymmenen vuotta Yrittäjänaisten keskusliiton toimintaa: 1947–1957, 1957
 Täkänöitä, 1960
 Täkänöitä: tämän hetken muotoilua, 1961, Lyyli Hahlan kanssa
 Ryijyjä, 1961, Lyyli Hahlan kanssa
 Kuvioita elämäni kankaassa, 1987

Lähteet

Aiheesta muualla
 Kellokumpu, Marina 2002. Laura Korpikaivo-Tamminen: seitsemän vuosikymmentä lappeenrantalaisena vaikuttajana. Etelä-Karjalan museo.
 Laura Korpikaivo-Tammisen kokoelma  Etelä-Karjalan museo (Viitattu 24.6.2020)
 Laura Korpikaivo-Tammisen vaatekaappi avautui Yle, 21.1.2011. (Viitattu 24.6.2020)

Luokka:Suomalaiset opettajat
Luokka: Suomalaiset yritysjohtajat
Luokka: Suomalaiset yrittäjät
Luokka: Lappeenrannan kaupunginvaltuutetut
Luokka:Suomalaiset tekstiilitaiteilijat
Luokka: Suomalaiset tietokirjailijat
Luokka:Vuonna 1904 syntyneet
Luokka:Vuonna 2001 kuolleet